**VEREJNÝ PRÍSĽUB**

Spoločnosť **PREMIUM Insurance Company Limited**, so sídlom: George Borg Oliver Street 68, STJ 1081 St. Julian’s, Maltská republika, registrovaná v Registri spoločností Maltskej republiky, číslo zápisu:
C 91171

konajúca na území Slovenskej republiky prostredníctvom organizačnej zložky

**PREMIUM Insurance Company Limited, pobočka poisťovne z iného členského štátu**, so sídlom Námestie Mateja Korvína 1, 811 07 Bratislava – mestská časť Staré Mesto, IČO: 50 659 669,
DIČ: 4120066170, registrovaná v Obchodnom registri Okresného súdu Bratislava I, oddiel: Po, vložka
č.: 3737/B

(ďalej len „**poisťovateľ**“)

sa týmto verejným prísľubom v súlade s ustanovením § 850 zákona č. 40/1964 Zb. Občiansky zákonník v znení neskorších predpisov **zaväzuje** **poskytnúť** **všetkým poisteným, ktorí majú u poisťovateľa dojednané poistenie všeobecnej zodpovednosti za škodu v rámci poistných zmlúv poistného produktu - poistenie majetku a zodpovednosti za škodu živnostníkov a malých podnikov PREMIOVÉ PODNIKANIE** (ďalej len „**poistení**“), nad rámec poistného krytia dohodnutého na základe uzatvorenej poistnej zmluvy a príslušných poistných podmienok aj **poistenie ochrany dát** v zmysle **Doplnkových poistných podmienok poisťovateľa pre poistenie ochrany dát živnostníkov a malých podnikov PREMIUM DPP-SME-DATA 2021/09**, ktoré tvoria prílohu tohto verejného prísľubu.

S výnimkou vyššie uvedeného rozšírenia poistného krytia poskytnutého poisteným zo strany poisťovateľa na základe tohto verejného prísľubu zostáva rozsah poistného krytia, výluky z poistného krytia, ako aj všetky **ostatné ustanovenia poistných zmlúv, príslušných všeobecných poistných podmienok a zmluvných dojednaní nezmenené**. Poisťovateľ poskytne poisteným poistné plnenie v zmysle tohto verejného prísľubu v súlade s ustanoveniami poistnej zmluvy a príslušných všeobecných poistných podmienok a zmluvných dojednaní, ktoré sa na príslušnú poistnú zmluvu vzťahujú.

**Tento verejný prísľub nadobúda platnosť a účinnosť dňa 1. 1. 2022**. Pre vylúčenie pochybností, **verejný prísľub sa vzťahuje aj na poistné zmluvy poistených uzatvorené pred dňom nadobudnutia platnosti a účinnosti tohto verejného prísľubu**, pokiaľ udalosť zakladajúca povinnosť poisťovateľa poskytnúť poistenému poistné plnenie v zmysle tohto verejného prísľubu nastala najskôr v deň nadobudnutia platnosti a účinnosti tohto verejného prísľubu.

**Tento verejný prísľub sa vyhlasuje na dobu určitú a to do dňa zapracovania poistného krytia poistenia ochrany dát v zmysle tohto verejného prísľubu do poistného produktu - poistenie majetku a zodpovednosti za škodu živnostníkov a malých podnikov PREMIOVÉ PODNIKANIE zo strany poisťovateľa, najneskôr však do dňa 30. 6. 2022**. Poisťovateľ si vyhradzuje právo meniť podmienky uvedené v tomto verejnom prísľube, prípadne verejný prísľub odvolať. **Nároky poistených na poistné plnenie v zmysle tohto verejného prísľubu, ktoré vznikli v čase platnosti tohto verejného prísľubu zostávajú zachované aj po jeho zmene, resp. odvolaní**.

Tento verejný prísľub, Doplnkové poistné podmienky poisťovateľa pre poistenie ochrany dát živnostníkov a malých podnikov PREMIUM DPP-SME-DATA 2021/09, prípadne akékoľvek dôležité informácie týkajúce sa tohto verejného prísľubu, resp. poistenia ochrany dát poskytnutého na základe tohto verejného prísľubu budú zverejnené na internetovej stránke poisťovateľa **www.premium-ic.sk**.

V Bratislave 22. 12. 2021

 

 .............................................................................

**Ing. Mojmír Vedej**

vedúci organizačnej zložky

**PREMIUM Insurance Company Limited,**

**pobočka poisťovne z iného členského štátu**

**Príloha:**

* Doplnkové poistné podmienky poisťovateľa pre poistenie ochrany dát živnostníkov a malých podnikov PREMIUM DPP-SME-DATA 2021/09